open-index/open-wikipedia-markdown huggingface dataset:
Amerikiom

Elven gemyk ew **amerikiom**, niver 95 e'n Vosen Beriodek. Y arwodh kemyk ew **Am**. Henwys ew rag Amerika.

Elven radyoweythresek ew amerikiom, usys e'n efanvos rag sensellow mog. Pub sensell vog a gomprehend 150 μg a amerikiom oksid. Gwres veu rag an tro kensa en 1944 en Universita Chicago, an Statys Unys, gen bagas a skiensydhyon en aga mysk Glenn T Seaborg hag Albert Ghiorso. Anjei a wrug setha nywtrons war-tu plutoniom en dasoberor nuklerek.

Na hwer amerikiom en naturel war an nor. Olkan arghansek radyoweythresek ew. Pur boos ew, 13.7 kg an liter, moy ages plomm. Y boynt teudhi ew 994°C.

War an 11ves mis Du 1945, Glenn T Seaborg a leveris war dowlen radyo henwys 'Quiz Kids' bos amerikiom diskudhys. Thera ev owth oberi e'n eur na war an towl dhe dhisplegya arvow nuklerek.
Argon

Elven gemyk niver 18 e'n Vosen Beriodek ew '''argon'''. An hanow a dheu dhort an ger Greka *argos*, ow styrya diek. Y arwodh gemyk ew **Ar**.

Keth ew myns nebes pals e'n ayrgylgh, na veu dhiskudhys argon bys 1894 pan dherivis Arlodh Rayleigh ha Syr William Ramsay dhe guntelles en Rysoghen anjei dhe dhiskudha elven nowydh, bes nyns o da ganja dyllo an sewyansow. An acheson rag hebm o may hallon'jei assaya rag kesstrif restrys gen an Smithsonian Institution en Ranndir Kolombi. Udn ragsel an kesstrif o talvia dhe'n sewyansow bos dyllys woja an kesstrif en udnik. An pewas o $10,000. Rayleigh ha Ramsay a waynyas an pewas, hag en mis Genver 1895 Ramsay a wrug redya areth gen manylyon an diskudhyans. En 1904 Rayleigh a gemeras an Pewas Nobel rag Fisegieth ha Ramsay an Pewas Nobel rag Kemyk.

Argon ew gass posek rag diwysyans. Kevys ew dhort ayr linyel. An askorrans ollvysel ew moy ages 750,000 tonnas pub bledhen. Usys ew rag golowyow tredanek hag e'n diwysyans dur. Argon ew an gass en fenestri dewblek ewedh.

Argon ew 0.93% a'n ayrgylgh. Y boynt teudhi ew -189°C ha'y boynt bryjyon ew -186°C. Onan a'n gassys nobyl ew argon. Gass diliw, difler ew na wra dasoberi gen elvednow erel.

## Mirva

Restren: Argonbehållare.jpg |skeusennik|Tank a argon
Restren: Argon-glow.jpg |skeusennik|Golow argon
Restren: William_Ramsay.jpg |skeusennik|Syr William Ramsay
Restren: John_William_Strutt.jpg |skeusennik|Arlodh Rayleigh
Antimoni

Elven gemyk ew **antimoni**, niver 51 e'n Vosen Beriodek. Henwys veu dhort an ger Greka *anti-monos*, ow styrya 'ny war y honan'. Y arwodh gymyk ew **Sb**, dhort an hanow Latin *stibium*. Usys veu an hanow antimoni rag an tro kensa gen Constantine a Afrika (marow en 1078 O.K.).

Peryllus ew antimoni dhe'n korf denel. En despit dhe hebma, usys o antimoni en dognow bian rag niver a glevesow dres an 17ves ha 18ves kansvledhen. Usys o pellenigow olkan antimoni rag lowsya kolodhyon. Res via dhe'n devnydhyer daskavos an bellenig dhort an kawgh rag y usya arta. Ema dogen meur ow kawsya damach dhe'n avi, ha hwyja pals. Martesen Wolfgang Amadeus Mozart a verwis drefen posna gen antimoni. Ev a usya antimoni tartrat en fenowgh, hag war an 20ves mis Du, 1791, ev a gawas terthen, diwla kwoffys ha hwyja, arwodhyow oll a bosna gen antimoni. Usys veu gen niver a vedhogyon hag erel rag ladha gwragedh ha neskerens, [ekara'n ostes gowethas Florence Bravo neb martesen a ladhas hy gour Charles Delaunay Bravo en 1876, ha'n vedhogyon Dr Palmer (1855), Dr Smethurst (1859) ha Dr Pritchard (1865). 

Jezebel e'n Bibel a usya sort a liw blew lagas ow synji antimoni henwys *khol*. Martesen tan grek, lin helosk usys gen an morlu Besontin, a synji antimoni sulfid. Lebmyn usys ew antimoni sulfid en paynt kudhliwans.

Askorrys ew a-dro dhe 50,000 tonnas a antimoni pub bledhen, dre vras en China, Russi ha Bolivi. Usys yw dhe wul batriow ha dhe wul plastigow gorthflamm.

Elven govetelek ew antimoni. Kevys ew avel dew form, onan metelek golow, arghansek, kalish ha brottel, ha'n eyl avel polter loos.

Y boynt teudhi ew 631°C ha'y boynt bryjyon 1635°C. Y dhosedh ew 6.67kg an liter.

## Mirva

Restren: Antimony and Calcite - Lake George, York County, New Brunswick, Canada.jpg |skeusennik|Antimoni naturel
Restren: Antimony-4.jpg |skeusennik|Olkan antimoni
Restren: Wolfgang-amadeus-mozart_1.jpg |skeusennik|Wolfgang Amadeus Mozart
Restren: Charles_Bravo_(né_Charles_Delauney_Turner).jpg |skeusennik|Charles Bravo, gour Florence Bravo
Astatin

Elven gemyk ew **astatin**, niver 85 e'n Vosen Beriodek. Y arwodh ew **At**. An hanow a dheu dhort an ger Greka *astatos*, ow styrya diantel.

Astatin ew an elven naturel moyha tanow war an Norvys. Pur beryllus ew drefen y radyoweythres glew.

Askorrys o astatin rag an kensa pres en 1940 en Universita Kaliforni gen tri skiensydh: Dale Corson, K Mackenzie hag Emilio Segre (fysegydh italek neb a fias dhe'n fo dhort rewlyans Mussolini). Drefen breynans radyoweythresek, ema le ha 30g en kresten an nor. Na ell skiensydhyon askorra myns meur luck rag y weles. An radyowethres glew a wrussa y ethenna a-dhistowgh. Desevys ew ha bos hevelep dhe iodin war radn y liw (tewl/du) ha komposyans (divetelek). Estemys ew bos y boynt teudhi ha poynt bryjyon ogas dhe 302°C ha 337°C. Hanter bewnans an isotop hag a vyw hirra ew 8 our.
Bariom

Elven gemyk ew '''bariom''', niver 56 e'n Vosen Beriodek. Y arwodh gemyk ew **Ba**. An hanow a dheu dhort an ger Greka *barys*, ow styrya poos. 

Nag ew bariom dhe les dhe'n korf denel, bes ema pals e'n kerhydnedh. Moy pals ew bariom ages karbon, sulfur ha zynk. Plansow gen an moyha myns ew karetys, onyon ha letus. Peryllus ew y holanow. Arwodhyow a bosna gen bariom ew hwyja, drog torr, skit, krenyow ha palsi. Usys ew bariom karbonat avel gwenon rathes. Anassolyadow ew bariom sulfat, etho usys gen medhogyon rag tedna skeusednow dewyn-x ew. Askorrys o bariom rag an kensa pres gen Syr Humphrey Davy, an skiensydh a Gernow, en 1808.

Usys ew olkan bariom en kesradnow kerri. Ema nebes kesstoff dhe les, rag ensampel bariom sulfat e'n diwysyans oyl, bariom hydroksid rag gul gwedrow arbednek ha bariom nitrat rag gul tanweyth gwyrdh. 

Poos atomek bariom ew 137.33, ha'y boynt teudhi ew 729°C ha'y boynt bryjyon 1637°C. Y dhosedh ew 3.6kg an liter. AOkan medhel arghansek skav ew, bes y chanj liw e'n ayr. Ema sort a algi, desmid y hanow, a askor gwrysow bariom sulfat, ha'y usya avel sensell ravedh.

## Mirva

Restren:Barium unter Argon Schutzgas Atmosphäre.jpg|Alkan bariom
Restren:Sir Humphry Davy, Bt by Thomas Phillips.jpg|Syr Humphrey Davy
Restren:Geothermie Bohrturm.jpg|Usys ew bariom sulfat vel lin tardra
Restren:ZenkerSchraeg.gif|Medhegieth dewyn-x
Restren:Micrasterias radiata.jpg|Mikroasterias, eghen a dhesmid
Berkeliom

Elven gemyk ew '''berkeliom''', niver 97 e'n Vosen Beriodek. An hanow a dheu dhort tre Berkeley en Kaliforni, an Statys Unys, lebma e feu gwres rag an kensa pres. Y arwodh gemyk ew **Bk**.

Nag ew kevys berkeliom war an Norvys marnas en arbrovjiow hwithrans nuklerek. Pur beryllus ew drefen y radyoweythresek glew. Askorrys veu rag an kensa pres war an 19ves mis Kevardhu, 1949, en Universita Kaliforni en Berkeley gen Stanley Thompson, Albert Ghiorso ha Glenn Seaborg. Nag eus devnydh veth oll dhe ev. Hanter bewnans an isotop moyha kebmyn ew 320 dydh. Y boos atomek ew 247.1 ha'y boynt teudhi ew 1047°C. Na wodhvedhys pana ew y boynt bryjyon.

Olkan arghansek radyoweythresek ew.

Woja y dhiskudhyans (hag elvednow erel e'n keth bagas), an paper nowydh *The New Yorker* a brofyas e talvia dhe Universita Kaliforni henwel an elvednow nowydh 'universitiom', 'ofiom', 'kaliforniom' ha 'berkeliom' (Sowsnek: *<nowiki/>'universitium', 'ofium', 'californium' ha 'berkelium*'). An gorthyp gen Seaborg o aga bos perderi a-dro dhe hedna, bes na venja anjei rei an chons dhe Evrok Nowydh henwel an dhew elven nessa 'newium' ha 'yorkium'. *The New Yorker* a worthyp bos an henwyn dhedha, ha aga bos owth oberi war an elvednow nowydh.

## Mirva

Restren: Berkelium.jpg |skeusennik|Olkan berkeliom
Restren: Albert Ghiorso ca 1970.jpg|skeusennik|Albert Ghiorso
Berylliom

Elven gemyk ew '''berylliom''', niver 4 e'n Vosen Beriodek. An hanow a dheu dhort an ger Greka *beryllo*, rag an moon beryl. An hanow kensa profys rag an elven o *glucinium* drefen bos dhe ev gesstoffow hweg. Y arwodh gemyk ew **Be**.

Askorrys ew berylliom en tardhow ughnovaow. Askorrys ew berylliom-10 radyoweythresek en ayrgylgh an Norvys pan wra dewydnow kosmik effeythi atomow oksyjen. Ema dh'y vyns varyes dres an bledhednyow, etho usys ew hebma en hwythennow ayr en rewlivow rag musura gwrians an Howl e'n termyn ew passyes. Nag uji berylliom dhe les dhe'n korf denel, en gwir, peryllus ew y bolter po mog. An re ma a wra kawsya dises henwys *berylliosis* en Sowsnek. 

Pur gerys da dre bub radn a istori ew monow berylliom, beryl ha gwerem. En despit dhe hebma, an den kensa dhe enyshe beryliom en kemyk o Friedrich Wöhler en 1828 en Berlin. Usys veu berylliom rag deskudha an nywtron gen James Chadwick en 1932. Na wra berylliom sugna nywtrons, etho usys ew e'n diwysyans nuklerek, hag en arvow nuklerek.

Askorrys ew berylliom rag usya e'n diwysyansow toulys, hag avel fenestri en jynnow dewynnow-x. Gwres ew gweder-mires an Pellweler Efanvos James Webb gen berylliom.

En 1990 e hwarva tardh en gweythva lu Russi en Ust'-Kamenogorsk ryb an or gen China. Effeythys dres 120,000 gen kloud a vog berylliom oksid .

Olkan gwydn-arghansek medhel ew berylliom. Y boos atomek ew 9.01, y boynt teudhi 1278°C ha'y boynt bryjyon 2970°C. Y dhosedh ew 1.8kg an liter. 

Ema dh dhielvennans a isotopow oksyjen prevyes an Romanas dhe gavos gwerebmow dhort Ostri, ken teuth nebes anedha dhort mar bell avel Pakistan. An meterneth Mogul en Eynda a gavas aga gwerebmow dhort Amerika Soth, dell hevel dre wikoryon spaynek.

## Mirva

Restren: Friedrich_Wöhler_Stich.jpg  |skeusennik|Friedrich Wöhler
Restren: Berillo.jpg |skeusennik|Beryl
Restren: (Muzo) Emerald crystal in its matrix.jpg |skeusennik|Gwerem
Restren: Beryllium-in-Black.jpg |skeusennik|Olkan berylliom
Restren: James Webb Space Telescope Mirrors Will Piece Together Cosmic Puzzles (30108124923).jpg |skeusennik|Gweder-mires an Pellweler Efanvos James Webb
Restren: Ust'-Kamenogorsk_070000,_Kazakhstan_-_panoramio.jpg |skeusennik|Ust'-Kamenogorsk
Durham

}}, }]]An baner Durham
|-
|Kenedhel || Ruwvaneth Unys
|-
|Konteth || Konteth Durham
|-
|Mayour || Katie Corrigan (Lavur Kesoberek)
|-
|Poblans&nbsp;(2011)|| 48,069
|}
**Durham** yw cita ha pluw civil yn Konteth Durham, Pow Sows. 48,069 o poblans an cita yn 2011.

## Devynnow
Bismuth

Elven gemyk ew **bismuth**, niver 83 e'n Vosen Beriodek. An hanow a dheu dhort an ger Almaynek *Bisemutum*, legryas a *Weisse Masse*, ow styrya bush gwydn. Y arwodh gemyk ew **Bi**.

Nag uji bismuth dhe les dhe daklow byw, bes nag ew peryllus dhe'n korf denel. Medhegyon a dhallethas gorebma kesstoffow bismuth woja 1780 rag drog torr. Lembyn usys ew an kesstoff bismuth subsitrat.

Diskudhys veu bismuth gen alkemydh dihanow a-dro dhe 1400 O.K.. Kevys ew en naturel avel an olkan y honan, hag avel gwrysow en monow nikel, kobalt, arhans a sten.

Usys ew bismuth en systemow skyllyoryon dowr awtomatek rag lettya tan, hag avel katalydhyon.

Olkan poos arhansek ew bismuth gen liw gwydnrudh gwadn. Nebes brottel ew, etho usys ew avel kesolkan en le avel olkan pur. Y boos atomek ew 208.98, y boynt teudhi 271°C ha'y boynt bryjyon 1560°C. Y dhosedh ew 9.7kg an liter.

Usys ew bismuth (an kesstoff oksyklorid bismuth) en gwernis ewin ha minliw rag omwul an effeyth perl.

## Mirva

Restren: Bismuth-2.jpg |skeusennik|Gwrys bismuth
Restren: Brandsproeiertje_-_zijaanzicht.JPG |skeusennik|Skyllyor dowr awtomatek rag tan
Restren: Lipstick in application (6065375905).jpg |skeusennik|Minliw
Arsenik

Elven gymyk ew **arsenik**, niver 33 e'n Vosen Beriodek. An hanow a dheu dhort an ger Persek Kres *zarnik*, ow styrya orpiment, moon arsenik. Y arwodh gemyk ew **As**.

Drog gerys ew arsenik rag bos gwenonek, bes elven essensek ew rag enevales en dognow fest byghan. Dogen ladhadow dhe'n korf denel ew moy ages 100 mg. Arwodhow posna gen arsenik ew hwyja, drog torr, skit ha didhowrans. Usys o en fenowgh der istori rag ladha. Diskudhys James Marsh prov en 1836 dhe vusura arsenik en mynsow byghan.

Kevys ew arsenik en naturel en bosow, en arbednek puskes-askornek.

En 1909 Paul Ehrlich a dhiskudhas kemygen arsenik hag a alja yaghhe pokkys frynk (syphilis), henwys salvarsan (arsfenamin). Ema dhe skiensydhyon musurys arsenik en gols Ötzi, korf ow korwedha en rewliv en Itali a-dhia 5000 bledhen. Ma anjkei ow perderi bos hebma ow styrya ev dhe oberi avel gov kober. 

Usys o kemygen hag a synj arsenik henwys lewisit (Sowsnek: *lewisite*) en Kensa Bresel an Bys avel arv kemyk. Usys veu arsenik ewedh dhe wul sortow arbendek a weder, hag avel galliom arsenid dhe wul hanter-hembrenkyasow dhe'n diwysyans jynn-amontya.

Myns arsenik e'n ayrgylgh a wra varya, bes geb level ughella ogas dhe dhiwysyans hag a losk glow. Menedhyow tan a geworr 3,000 tunnas a arsenik dhe'n ayrgylgh pub bledhen, bes tus a wra keworra 80,000 tonnas pub bledhen dre leski keunys menhesen.

Na wra arsenik teudhi, bes segh-ethenna. Y boynt segh-ethenna ew 616°C. Ema dhodho dhew furv, onan metelek loos, ha'n eyl, melyn hag anvetelek.

## Mirva

Restren: Arsenic-255560.jpg |skeusennik|Arsenik loos
Restren: Otzi-Quinson.jpg |skeusennik|Ötzi
Restren: Paul Ehrlich 1915.jpg |skeusennik|Paul Ehrlich
Restren: The_Arsenic_Labyrinth_at_Botallack_Mine_-_geograph.org.uk_-_490315.jpg |skeusennik|Bal Bostalek en Kernow hag a synj 1,500 tunnas a arsenik
Bohriom

Elven gemyk ew '''bohriom''', niver 107 e'n Vosen Beriodek hag onan a'n elvednow treus-fermiom. Henwys ew rag Niels Bohr, fysegydh atomek danek ha gwaynyer an Pewas Nobel rag fysegieth en 1922. Ev a gesunyas tybieth atomek ha tybieth kwantum. Y arwodh gemyk ew **Bh**.

Elven synthesek ew, h.y. nag ew kevys en naturel. Pur radyoweythresek ew. Ema tridhek isotop dhe'n elven ma. An isotop a vyw hirra ew bohriom-270, gen hanter bewnans a 61 eylen. Askorrys veu bohriom rag an pres kensa en 1983 en Dubna, Russi gen Yuri Oganessian. Gwres veu hwegh atom a'n elven en 2000 dhe wruthyl bohriom oksiklorid. An hwithrans ma a dhiskwedhas bos bohriom haval ort reniom.

## Mirva

Restren: RIAN archive 612388 Joint Institute for Nuclear Research in Dubna hosts seminar on Physics on Large Hadron Collider.jpg |skeusennik|Arbovji Dubna
Restren: Niels Bohr.jpg |skeusennik|Niels Bohr
Restren: Yuri_Oganessian.jpg |skeusennik|Yuri Oganessian
Boron

Elven gemyk ew '''boron''', niver 5 e'n Vosen Beriodek. Y arwodh gemyk ew **B**. An hanow a dheu dhort an ger Arabek *buraq*, ow styrya boraks. Syr Humphrey Davy a dhevisyas an hanow, ow kesunya an geryow Sowsnek ***bor'''ax'' ha ''carb'''on***.

Elven essensek dhe blansow ew boron. Plansow gen palster a voron ew frooth, en arbednek avalow, ha losow kegin (broklo ha kowl). Re a voron a wra kawsya klavder (dres 5g), ha 20g ew dogen marwel. En despit dhe hebma, usys ew boron avel medhegneth leel e'n kesstoffow boraks (Na2B4O5(OH)4.8H2O) ha trenken borik (H3BO3).

E'n jydh hedhyw skiensydhyon a wra hwithrans dhe usya kesstoffow boron avel dyghtyans rag hwedhow ympydnyans.

An udnik pednfenten a voraks e'n dedhyow koth o Tibet. Chaucer a wrug mencyon a voron avel *boracic* e'n 'Canterbury Tales'. Usys o e'n termyn na avel medhegneth krohen. En 1808 e'n kettermyn, Louis-Joseph Gay-Lussac ha Louis-Jacques Thenard en Paris, ha Syr Humphrey Davy en Loundres a gavas boron dhort borat ort y dobmhe gen olkan potassiom.

Ema'n pednfenten moyha a gesstoffow boron en Death Valley en Kaliforni. An askorrans ollvysel pub bledhen ew 2 vilvil tunnas. A bris ew boron en diwysyans dhe wul boridow olkan. Usys enjei dhe wul lownyow turbyn ha jynnow fusenow. Keworrys dhe weder ew borik oksid rag askorra pyrex a fybrow gweder. Usys ew trenken borik avel ladher treghviles. En dasoberoryon nuklerek usys ew boron rag lettya dasoberyans chayn. Keworrys ew borat dhe wul godeyl.

Poos atomek boron ew 10.81, ha'y boynt teudhi ew 2300°C, ha'n poynt bryjyon 3658°C. Elven anfetelek ew boron. E hwer en lies furv, an moyha kebmyn ew polter tewl.

Devnydh marthys ew boron nitrid, haval en krevder ha spladnder dhe adamant. Usys ew avel devnydh eskravus en diwysyans. Keworrys ew ewedh dhe drebmliwyow pekara polter bejeth. E'n keth fordh ema dhe boron karbid kaletter hevelep dhe adamant. 

## Mirva

Restren: Borax_crystals.jpg |skeusennik|Boraks
Restren: Boron_mNACTEC.jpg |skeusennik|Polter boron
Restren: Zabriskies Point panoramique2016.jpg |skeusennik|Death Valley
Restren: Schott Duran glassware.jpg |skeusennik|Gweder pyrex
Restren: Big-bag-boric-acid.jpg |skeusennik|Trenken borik, ladher treghviles
Restren: Fireworks green sparks.jpg |skeusennik|Boron a lesk gans flamm gwer
Restren: Humphry davy.jpg |skeusennik|Syr Humphrey Davy, an Kernow
Bromin

Elven gemyk ew '''bromin''', niver 35 e'n Vosen Beriodek. Y arwodh ew **Br**. An hanow a dheu dhort an ger Greka *bromos*, ow styrya fler.

Peryllus ha dasoberus ew bromin. Pur gesknius ew, hag y ethen a wra omsettya war'n lagasow ha war'n skevens. Fest gwenonek ew, le ages 100mg ew dogen verwel. Nag eus gen bromin radn bewoniethel. E'n 19ves kansvledhen, medhogyon a worebma holanow bromid rag kudynnow nervus (haval ort kalmydhyon enjei dhe bobel Oos Viktoria). Na worebmys enjei lebmyn drefen aga bos nebes gwenonek.

 a dhiskudhas bromin en 1826 en Montpellier, Pow Frynk. Ev a venja usya an hanow *muride*, bes an Akademi Frynkek a erviras war an hanow bromin.

Tednys ew bromin en mes a dhowr an mor en tiwysyansek. E'n termyn eus passyes askorrys o bromin en Kembra, en Enys Môn. Ysrael a askorr meur anodho drefen halonekter an Mor Marow. Usys ew dhe wul kesstoffow organobromo, e'n diwysyansow ladher treghviles, en difudhellow tan ha medhegieth. An devnydh a organobromin rag difudhellow tan ha methyl bromid rag plaladhoryon a leha drefen prederow a-dro dhe'n nivel ozon. 

Poos atomek bromin ew 79.90, an poynt teudhi ew -7°C ha'n poynt bryjyon ew 59°C. Y dhosedh ew 3.1kg an liter. Lin rudh fler ew bromin. Thera atomow bromin en radn a'n liw usys dhe wul *Tyrian purple*. Kevys o an liw purpur dhort kregyn *Murex*, hag usys o gen emperours rag aga thogaow.

## Mirva

Restren: Adição de bromo a alcenos.png |skeusennik|Banna bromin en dowr
Restren: Antoine-Jerome Balard.jpg |skeusennik|Antoine-Jerome Balard
Restren: Purpurküpe.jpg |skeusennik|Purpur Tyryek
Restren: Old Associate Octel Plant - geograph.org.uk - 329873.jpg |skeusennik|Gweythva koth bromin ogas dhe Amlwch, Enys Môn, Kembra
Kadmiom

Elven gemyk ew '''kadmiom''', niver 48 e'n Vosen Beriodek. Y arwodh gemyk ew **Cd**. An hanow a dheu dhort an ger Latin *cadmia*, an hanow rag an moon kalamin (*calamine* en Sowsnek), keth ew kalamin zynk karbonat e'n gwiryonedh. Nag ew godhvedhys mars ew kadmiom essensek vosow byw, bes diskudhys veu e'n vledhen 2000 dell wra diatom morek *Thalassiosira weissflogii* askorra ensaym arbednek hag a wra kregi war gadmiom.

Gwenonek ew kadmiom herwydh usadow, en arbendek mog kadmiom oksid. Pan esa bagas owth oberi war Bons Havren en 1966 owth usya faglen oksiacetylen, an dus eth klav an eyl woja y gila. An acheson o gwiskas a gadmiom war an ebilyow. Onan anedha a verwis.

Plansow a ell sugna kadmiom dhort an gweres, martesen drefen bos an gweres ogas dhe valyow koth po drefen bos an tir teylys gen karthyon denel. Kowethyans Yeghes an Norvys a lever bos 70μg pub dydh an level diogel. Kadmiom a gaws kleves aswonnys en Nihon avel *Itai-Itai*. Ev a wadnha eskern ha mellow. An radn a'n Ruvaneth Unys gen an level gwettha ew Shipham, yn Gwlas an Hav. Obma ema hen valyow zynk, gen levels a 500 radn an vilvil e'n gweres.

Diskudhys veu kadmiom gen Professor Friedrich Stromeyer en tre Göttingen en Almayn. Askorrys ew 14,000 tunnas pub bledhen, ha Kanada ew an moyha askorrer. Usys o avel liw en paynt, glus gwedhyn, plastigow hag ynk e'n termyn eus passyes. Lebmyn usys ew dhe dredangwetha dur usys en-dadn an mor hag en batriow nikel-kadmiom.

Poos atomek kadmiom ew 112.41, y boynt teudhi ew 321°C ha'y boynt bryjyon ew 756°C. Y dhosedh ew 8.7kg an liter.

## Mirva

Restren: Diatomee - Diatom (fossile) - Thalassiosira sp. - 400x (14281808022).jpg |skeusennik|Thalassiosira
Restren: Old severn bridge small.jpg |skeusennik|Pons Havren
Restren: Cadmium-crystal bar.jpg |skeusennik|Alkan kadmiom
Restren: NiCd various.jpg |skeusennik|Batriow nikel-kadmiom
Restren: Cadmium-paints-amy-lavine.jpg |skeusennik|Paynt kadmiom
Restren: Friedrich_Stromeyer.jpg |skeusennik|Friedrich Stromeyer
Restren: Pasture near Shipham, Mendips - geograph.org.uk - 996731.jpg |skeusennik|Shipham, Gwlas an Hav
Cesiom

Elven gemyk ew '''cesiom''', niver 55 e'n Vosen Beriodek. Y arwodh gemyk ew **Cs**. An hanow a dheu dhort an ger Latin *caesius*, ow styrya glaswydn, drefen liw y flabm. Nag ew cesiom dhe les an korf denel.

Diskudhys veu cesiom en 1860 en Heidelberg en Almayn. Gwres veu an ober gen Robert Bunsen (1811-1899), a dhevisas an losker Bunsen, ha Gustav Kirchoff (1824-1887), gen bryjyon 30,000 liter a dhowr moon.

Nag ew askorrys saw 20 tunnas a cesiom pub bledhen, gen an moyha radn ow tos dhort Kanada. Usys ew avel katalydh, rag gul gweder optykal, ha rag gul klockow atomek. Ema dhe dhroglabmow nuklerek hag arvow nuklerek livrys isotopow radyoweythresek dhe'n ayrgylgh. An cesiom-137 livrys gen droglabm Chernobyl eth dres [Europa]] West oll, owth effeythi bargenys tir deves en Alban ha Kembra.

Poos atomek cesiom ew 132.91 ha'y boynt teudhi ew 28°C ha'y boynt bryjyon ew 679°C. Y dhosedh ew 1.9kg an liter. Olkan medhel, golow, liw owr ew. Cesiom a dhasober gen dowr en fest garow. Usys ew 'herdhyoryon' *(thrusters)* cesiom rag lewa lorennow.

## Mirva

Restren: CsCryst.JPG |skeusennik|Gwrysow cesiom
Restren: CaesiumFlameTestOxyHydrogen.png |skeusennik|Flabm glaswydn cesiom
Restren: Oszilloquartz S A caesium clock (3859735267).jpg |skeusennik|Klock cesiom
Restren: Robert Bunsen.jpg |skeusennik|Robert Bunsen


Gwydhyow a effeythyow droglam Chernobyl dres Europa    https://www.youtube.com/watch?v=mqu_l29WioM
Kaliforniom

Elven gemyk ew '''kaliforniom''', niver 98 e'n Vosen Beriodek. Y  arwodh gemyk ew **Cf**. An hanow a dheu dhort Kaliforni, en lebma feu gwrrs war an kensa pres. Usys ew  dhe hwilas moon hag en diagnosans medhegel. Peryllus ew drefen y vos pednfenten glew a dhewynnyans, hag ev a dhyllo nywtrons. Usys ew an nywtrons dhe ladha klevesow kanker.

Gwrys veu en kensa en Universita Kaliforni en mis Hwevrel 1950 gen bagas ow komprehendya Stanley Thompson, Kenneth Street, Albert Ghiorso ha Glenn Seaborg.
Askorry ew kaliforniom en dasoberoryon nuklerek. Nag ew kevys en naturel war an Norvys.

Y boos atomek ew 252.1. Nag ew godhvedhys pandr'ew y boyntow teudhi ha bryjyon.
Karbon

Elven gemyk ew karbon, niver 6 e'n Vosen Beriodek. Y arwodh ew **C**. An hanow a dheu dhort an ger Latin *carbo*, ow styrya glow bredn. Henwys veu an elven en 1787 gen kymygydhyon Frynkek.

Fest posek ew karbon e'n Univers. Askorrys ew gen ster ow merwel. Karbon ew an elven moyha essensek rag bewnans. Ema ganjo an gallos dhe furvya chaynys hir ha kelghyow. Nag ew karbon gwenonek, bes ema nebes kesstoffow karbon pur wenonek, pekara CO, karbon monoksid, po CN, cyanid.

Gwres ew an moyha radn a'gan boos dhort karbon, karbohydratow, blonegow, protinyow ha fybrow. Styr trethans ew terri an kesstoffow ma, usya an nerthedh en anjei hag anella karbon dioksid en-mes. E hwer karbon en teyr furv war an Norvys, glow, grafyt hag adamant. 

Polter gonn ew kemysk a low bredn, sulfur ha solpyter (potassiom nitrat, KNO3). Nag ew usys en arvow hedhyw bes usys ew hwath en tanow kreft. Fest posek ew tedna en-mes kesstoffow karbon, meyn pekara kalgh ha marbel, keunys pekara glow, oyl ha gass. Usys ew dhe wul dur, bondednow, sugra ha lies tra aral. Askorrys ew fybrow karbon dre leski fybrow akrylyk, ha usys enjei en lies diwysyans hedhyw, dhe wul fusennow ha jynnow ebron ha daffar sport. Ema level karbon dewoksid e'n ayrgylgh owth enkressya a-dhia dew gans bledhen drefen leski glow hag oyl (dhort 280 radn an vilvil dhe 420 radn an vilvil lebmyn). Ema hebma ow kawsya chanj dhe hin an Norvys.

Poos atomek karbon ew 12.01.  Poynt teudhi adamant ew 3550°C hag ev a wra segh-ethenna war 4800°C. Ema teyr furv gwrysek, grafyt, adamant ha fullerinow (henwys dhort Richard Buckminster Fuller).

## Mirva

Restren: Eagle Butte mine from the visitor overlook platform.jpg |skeusennik|Pol glow
Restren: SI Netphen-Walpersdorf Kohlenmeiler 02.jpg |skeusennik|Glow bredn
Restren: GraphiteUSGOV.jpg |skeusennik|Grafyt
Restren: Diamond.jpg |skeusennik|Adamant
Restren: Buckminsterfullerene animated.gif |skeusennik|Buckminsterfullerin
Restren: Sasol Secunda 19.jpg |skeusennik|Purva oyl
Restren: CO2-417k.png |skeusennik|Levels karbon dioksid e'n ayrgylgh
Ceriom

Elven gemyk ew **ceriom**, niver 58 e'n Vosen Beriodek. Y arwodh ew **Ce**. An hanow a dheu dhort an planet korr *Ceres*. Onan a'n elvednow gelwys dor-tanow ew bes kabm ew an hanow ma awos nag ew nebes anedha tanow vetholl. Lanthanid a via term gwell.

Diskudhys veu ceriom gen an kemygydh Jöns Jacob Berzelius (1779-1848) ha'n dororydh Wilhelm Hisinger (1766-1852) en Vestmanland, Sweden en gwav 1803/4. Usys ew dhe wul gwederow arbednek usys en dasoberyansow nuklerek, daffar dewynnow-X, settow pellwolok ha sterydhyon ughviolet, ha radn essensek ew a vollednow golow nerthedh-isel. Radn a gonvertydhyon katalytyk ew ceriom oksid. 

Poos atomek ceriom ew 140.16, y boynt teudhi ew 799°C ha'y boynt bryjyon ew 3426°C. Y dhosedh ew 8.2kg an liter. Olkan gweythresek loos ew ceriom. Teudhans gwadn a ceriom nitrat ew an dyghtyans gwella rag loskow drog.

## Mirva

Restren: Jöns Jacob Berzelius x Jean Haagen.jpg |skeusennik|Jöns Jacob Berzelius
Restren: Wilhelm Hisinger.JPG |skeusennik|Wilhelm Hisinger
Restren: Energiesparlampe_01_retouched.jpg |skeusennik|Bollen golow nerthedh-isel
Restren: Aufgeschnittener_Metall_Katalysator_für_ein_Auto.jpg |skeusennik|Konvertydh katalytyk
Klorin

Elven gemyk ew '''klorin''', niver 17 e'n Vosen Beriodek. An hanow a dheu dhort an ger Greka *chloros*, ow styrya melynwyrdh. Peryllus ha dasoberus ew klorin, an elven hag a eksist avel molekulen Cl2, bes sad ha salow ew klorid, atom a glorin hag a geworras elektron, skrifys Cl-.

Essensek ew klorid (Cl-) dhe lies ehen, ow komprehendya tus, ha nebes anwenonek ew. Gass klorin (Cl2) ew fest gwenonek. Ev a wra effeythya lagasow ha skevens gen keskrunyans bian, mar vian avel 3 radn an vilvil e'n ayr. Merwel ew anella ayr gen keskreunyans a 500 radn an vilvil rag pymp mynysen. Usys o en Kensa Bresel an Bys avel arv. 5000 a verwis dhorto bys dhe dhevnydh maskow gass. Askorrys ew trenken hydroklorik e'n sagh boos rag gweres trethans boos.

Ema othem dhe dus a 3g a glorid pub dydh. Komprehendys ew en lies boos dyghtys avel holan (sodiom klorid, NaCl). 

Askorrys veu klorin rag an kensa pres gen Carl Wilhelm Scheele en Uppsala, Sweden, en 1774. Ev a dobmheas trenken hydroklorik gen manganes dioksid rag gul gass gwerek doos gen fler tagek. James Watt a dhiskudhas e kalja nebonan usya klorin rag kanna. Usys ew hypoklorit sodiom hedhyw hwath en treven rag kanna ha glannhe. Askorrys ew moy ages 160 milvil tonnas pub bledhen. Usys ew avel kemygennow en diwysyans (30%), PVC (polyvinyl klorid)(25%), purhe dowr (20%), teudhoryon (15%) ha dowrow kanna (10%). Usys veu klorin dhe burhe dowr e'n kynsa prys en Maidstone, Pow Sows, en 1897 rag digelmi tardh a darthen vrith (Sowsnek: typhoid). Erbynn hedhyw usys ew e'n keth fordh en ollvysel. Awos hemba ema le a glevesow pekara tarthen vrith (Sowsnek: typhoid) , kolera (tarthen skit) ha fagel ampydnyon (Sowsnek: *meningitis*) e'n bys.

Klorin ew radn a lies kesstoff defolya: an ladher hwesker DDT, oyl ynjynorieth avel PCB ha gassys rewi aswonnys avel klorofluorokarbonow (CFC). Woja diskudhyans effeyth CFCow war an Level Ozon, sinys veu Protokol Montreal ye 1987 dh'aga hontrolya.

Poos atomek ew 35.47, y boynt teudhi ew -101°C ha'y boynt bryjyon ew -34°C. Gass melynwyrdh doos flerek ew. Pur dhasoberus ew gen elvednow erel.

## Mirva

Restren: Carl Wilhelm Scheele.jpg |skeusennik|Carl Wilhelm Scheele
Restren: Hw-watt.jpg |skeusennik|James Watt
Restren: Liquid Pool Chlorine.jpg |skeusennik|Klorin rag pollow neyja
Restren: British gas attack at Montauban June 1916.jpg |skeusennik|Devnydh a gass yn Kensa Bresel an Norvys  
Restren: Solna kislina.JPG |skeusennik|Trenken hydroklorik
Restren: 2,4-Dichlorophenoxyacetic-acid-3D-balls-2.png |skeusennik|Maynor rudhvelyn, ladher plansow
Restren: Largest ever Ozone hole sept2000.jpg |skeusennik|An toll e'n Level Ozon
Kromiom

Elven gemyk ew '''kromiom''', niver 24 e'n Vosen Beriodek. An hanow a dheu dhort an ger Greka *chromos*, ow styrya liw. Pur liwek ew holanow kromiom.

En 1817 André Laugier a dhiskudhas kromiom e'n men kowas Pallas a Siberi. Essensek ew kromiom dhe lies ehen, ow komprehendya tus. Ev a ell bos gwenonek avel kromatow (CrO42-). An re hag a ober gen kesstoffow kromiom a ell displegya kleves diwysyansek, 'goliow byw krom' y hanow, aswonnys rag an kensa pres en Alban en 1827. Kebmyn o en-mysk oberoryon e'n diwysyansow liwa, platya krom ha polsya frynkek. Y arwodhyow o tell e'n krohen ha goliow byw e'n sagh boos.

Fowt kromiom en boos a wra kawsya kleves melys. Boos gen lower a gromiom ew ester, avi leugh ha melyn ow.

Diskudhys veu kromiom en 1798 gen  en Paris. Askorrys ew 14 milvil tonnas a gromiom pub bledhen. Usys ew dhe wul bryckys hag a ell gorthsevel tempredhow ughel. Usys an olkan en kesolkenyow pekara dur dinam ha platya krom (level tenow a gromiom). Dyghtya krehyn ew devnydh aral, bes kaletter ew bos y dhowr gwast ow synji krom. Laserow rudhem a wra devnydh a atomow kromiom rag gul golow rudh.

Poos atomek ew 51.99. Y boynt teudhi ew 1860°C, ha'y boynt bryjyon ew 2672°C. Y dhosedh ew 7.2kg an liter.

Alkan kalish arghansek ew kromiom gen liw glasek.

## Mirva

Restren: Chromium.jpg |skeusennik|Olkan kromiom
Restren: Cobalt Chromium Blue.JPG |skeusennik|Polter glas kromiom
Restren: Breville.jpg |skeusennik|Daffar dur dinam
Restren: Bristol Planetarium, At-Bristol.jpg |skeusennik|Gravyans platys krom
Restren: Optical photochromic lenses.jpg |skeusennik|Dewweder lensow fotokromik
Restren: Early Electro-Plating.jpg |skeusennik|Platya krom
Restren: Ambroise Tardieu08.jpg |skeusennik|Andre Laugier
Kobalt

Elven gemyk ew '''kobalt''', niver 27 e'n Vosen Beriodek. Y arwodh ew **Co**. An hanow a dheu dhort an ger Almaynek *kobald*, ow styrya bocka. 

Diskudhys veu en men kowas 'Cape of Good Hope' en 1819, ow tiskwedhes y vos owth eksistya e'n Univers en naturel.

Essensek ew kobalt dhe'n korf denel drefen y vos radn a volekulen vitamyn B12. Fowt vitamyn B12 a wra kawsya anemia. 

En bedh Faro Tutankhamun (a rewlyas ynter 1361 ha 1352 KOK), diskudys veu 'pluvek' gweder glas, liwys gen kobalt. Usys veu glas kobalt en China rag liwa priweyth kens hebma. Da o gen gwrioryon gweder en Venice ha Bristol usya kobalt. Diskudhys veu an olkan kobalt gen Georg Brandt en Stockholm, Sweden, en 1739. Fest tednvenek ew dur kobalt ha usys o gen Almayn Nazi dhe wul tardhennow tednvenek (*magnetic mines*).

Posek ew kobalt en kenwerthel. Askorrys ew a-dro dhe 30,000 tunnas pub bledhen, an moyha radn a Repoblek Werinel Kongo ha Zambi. Usys ew rag gul kesolkenyow tednvenek, en priweyth, katalydhyon ha payntys. Usys ew an isotop kobalt-60 en dyghtyans medhegel ha rag dewolowi boos.

An moyha radn a gobalt war an norvys ew e'n golon. Ema othem dhe algi glas-wyrdh a gobalt. Poos atomek kobalt ew 58.93, y boynt teudhi ew 1495°C ha'y boynt bryjyon ew 2870°C. Y dhosedh ew 8.9kg an liter. Olkan glas-arhansek kalish tednvenek ew kobalt. Gerys-da o kobalt e'n termyn eus passyes rag gul ynk anweladow.

## Mirva

Restren: Tutankhamun_Treasure_in_Paris_009.jpg |skeusennik|Radn gweder a dresor Tutankhamun
Restren: Luftmine_(LM).jpg |skeusennik|Tardhen dednvenek
Restren: Bristol.blue.glass.arp.750pix.jpg |skeusennik|Gweder glas Bristol, liwys gen kobalt
Restren: 01-Aircraft jet engines-LMW.jpg |skeusennik|Jynnow ayrennow a wra usya kesolkenyow kobalt
Restren: MagnetEZ.jpg |skeusennik|Olkan tednvenek ew dur kobalt
Kalciom

Elven gymyk ew **Kalciom**, niver 20 e'n Vosen Beriodek. Y arwodh gemyk ew **Ca**. An hanow a dheu dhort an ger Latin *calx*, ow styrya kalgh. Essensek ew kalciom dhe bub tra byw marnas nebes hwesker ha bakteria. Avel kalciom karbonat, CaCO3, ev a wra korf eskern dhe enevales morek ha lensow dhe lagasow; avel kalciom fosfat, Ca5(PO4)3(OH), ev ew eskern ha dens enevales an tir, hag avel kalciom oksalat, CaC2O4, kevys ew en plansow.

Kalciom ew an olkan moyha pols e'n korf denel. En-mes a'n 1200g a galciom e'n korf denel kresek, ema 1190g e'n eskern. An 10g aral a wra pymp gweythres posek.
* ev a wra synji kellow war-barth
* radn ew ev a ober keher
* ev a synj pH an goos sad
* ev a synj radnans kellow
* ev a dhalleth livreson hormonow.

E talvia dhe bobel debri palster a galciom, rag gweres tevyans dens hag eskern, en arbednek benenes torrek ha flehes. Keus ha choklet ew pednfentennow da a galciom. Usys ew kalciom yn lies medhegneth. Usys ew kalciom karbonat rag drog torr, kalciom klorid ew dyuretyk en dognow bian, hag usys ew kalciom sulfat rag gul kastow plaster.

Syr  o an kensa dhe enyshe olkan kalciom en 1808 dre dhevnydh elektrolysans. 

Usys o kalgh dres istori rag derevel. Kemyskys o kalgh, tewes ha dowr dhe wul mortar. An monow moyha posek ew kalcit, dolomit ha gypsum. Askorrys ew 120 milvil tunnas pub bledhen a galgh. Usys ew olkan kalciom dhe wul kesolkannow. Usys ew kalgh rag dyghtya dowr, e'n diwysyans kemyk ha dhe wul lim ha dur.

Kalciom ew an pympves elven moyha pals war an Norvys (4%). Kebmyn ew en kerrygi godhosek pekara men kalgh ha krey.

Poos atomek kalciom ew 40.01, y boynt teudhi ew 839°C ha'y boynt bryjyon 1484°C. Y dhosedh ew 1.6kg an liter. Olkan medhel arghansek yw.

## Mirva

Restren: Coral Reef.jpg |skeusennik|Krib gwylar (korel)
Restren: Chalk quarry crete B.jpg |skeusennik|Mengleudh krey
Restren: Maastricht-Enci-groeve (4).jpg |skeusennik|Gweythva kalgh
Restren: NIND shells ISO200.jpg |skeusennik|Kregyn
Restren: X-ray of Hands Identifying Rickets.jpg |skeusennik|Skeusen dewyn-X ow tiskwedhes eskern
Restren: Antacid-L478.jpg |skeusennik|Pellenigow gorthtrenk
Restren: Humphry davy.jpg |skeusennik|Syr Humphrey Davy, an Kernow
Kuriom

Elven gemyk ew '''kuriom''', niver 96 e'n Vosen Beriodek. Y arwodh gemyk ew **Cm**. Henwys ew dhe enora Pierre ha Marie Curie. Anjei a gawas an Pewas Nobel rag fysegieth en 1903.

Peryllus ew kuriom drefen y vos radyoweythresek. Gwres veu rag an kensa pres gen bagas en Universita Kaliforni, Berkeley en hav 1944. An tri o Glenn Seaborg, Ralph James hag Albert Ghiorso. Usys ew rag gul rewloryon kolon ha morverkow golyans, hag war gannasethow efanvos drefen y vos ow kara tobmder en-mes. Olkan arhansek ew kuriom gen 14 isotop. Radyowethyresek enjei oll. Ema an hanter bewnans hirra dhe guriom-247, hebm ew 16 milvil vledhen. Usys ew an keskorrans a guriom dhort plutoniom dhe lehe kreun plutoniom an Norvys gen y dreylya dhe neppeth dhe les.

## Mirva

Restren: Marie and Pierre Curie (centre) in their laboratory, Paris Wellcome V0030700.jpg  |skeusennik|Pierre Curie (kres) ha Marie Curie
Restren: Baikal DC.jpg |skeusennik|Rewlyor kolon
Restren: Chemist Glenn Seaborg (14678590682).jpg |skeusennik|Glenn Seaborg
Restren: New_Horizons_1.jpg |skeusennik|New Horizons, ensampel a gannaseth efanvos
Restren: 750mm Navigation Buoy with Marine Lantern.jpg |skeusennik|Morverk golyans
Darmstadtiom

Elven gemyk ew '''darmstadtiom''', niver 110 e'n Vosen Beriodek. Y arwodh ew **Ds**. Gwrys veu en kensa en cita Darmstadt en Almayn en 1994 gen Sigurd Hofmann hag erel en Kresen GSI. Pur radyoweythresek ew an elven synthesek ma. Ema naw isotop dhe ev, onan en udnik dhe hanter bewnans moy hag eylen (darmstadtiom-281, 12.7 eylen).

## Mirva

Restren: Sigurd_Hofmann_Groß-Umstadt_2019.jpg|skeusennik|Sigurd Hofmann
Restren: GSI-Darmstadt-Südbau.jpg |skeusennik|Kresen GSI, Darmstadt
Dubniom

Elven gemyk synthetek ew **dubniom**, niver 105 e'n Vosen Beriodek. Y arwodh ew **Db**. An hanow a dheu dhort an dre Dubna en Russi, en lebma feu gwres en kensa en 1968. Ema hwegh isotop dhe'n elven, an hirra hanter bewnans ew dhe dhubniom-268, h.y. 28 our. Pur radyoweythresek ew.
Dysprosiom

Elven gemyk ew **dysprosiom**, niver 66 e'n Vosen Beriodek. Y arwodh ew **Dy**. An hanow a dheu dhort an ger Greka *dysprositos*, ow styrya kalish dhe dhiskudha. Onan a'n elvednow dor-tanow po lanthanid ew. Pur vian ew radn dysprosiom e'n korf denel.

Diskudhys veu gen  en 1886 en Paris. Askorrys ew a-dro dhe 100 tonnas pub bledhen, avel an olkan ha'y oksid. Pur vedhel ew an olkan, usys dhe wul kesolkenyow tednvenek, warbarth ha neodymiom, horn ha boron. Devnydh aral ew lugern pur lew der usya dysprosiom iodid. Usys ew en dasoberoryon nuklerek rag sugna nywtrons. Devnydhyow erel ew en priweyth ha plasennow optykal. 

Dysprosiom ew diwweyth moy pals ages sten e'n kerhydnedh. Poos atomek dysprosiom ew 162.5, y boynt teudhi ew 1412°C ha'y boynt bryjyon ew 2560°C. Y dhosedh ew 8.6kg an liter. Alkan golow arhansek ew.

## Mirva

Restren: Lecoq_de_Boisbaudran.jpg |skeusennik|Paul-Emile Lecoq de Boisbaudran
Restren: Ultrapure dysprosium dendrites.jpg |skeusennik|Dysprosiom pur
Restren: Crocus-p1020509.jpg |skeusennik|Dosimeter ow komprehendya dysprosiom
Restren: Mhlightsbaseball.JPG |skeusennik|Lugern olkan-halid, owth usya dysprosiom iodid
Restren: Cermets_8_Final_Assembly_testing_cermet_elements_for_potentiometers_2012_002_5979.tiff |skeusennik|Cermet dysprosiom. Usys enjei en dasoberoryon nuklerek
Restren: CD_autolev_crop.jpg |skeusennik|Plasen optykal
Einsteiniom

Elven gemyk synthetek ew '''einsteiniom''', niver 99 e'n Vosen Beriodek. Y arwodh gemyk ew **Es**. Henwys veu dhe enora an fysegydh Albert Einstein (1879-1955), neb a waynyas an Pewas Nobel rag fysegieth en 1921. 

Nag ew kevys einsteiniom a-ves dhe arbrovjiow hwithrans drefen y radyoweythresans peryllus. Diskudhys veu einsteiniom en skullyon tardh 'Mike', hanow kod an danbellen hidrojen gensa en atol Eniwetok (y'n Keynvor Hebask) en 1952. Skiensydhyon a ell askorra einsteiniom dre vombardya atomow nywtrons bys dhe blutoniom-239. Nag eus devnydh veth dhe einsteiniom.

Olkan medhel arhansek radyoweythresek ew einsteiniom gen 19 isotop. An hanter bewnans hirra ew dhe einsteiniom-252, h.y. 472 dydh.

## Mirva

Restren: Ivy Mike - mushroom cloud.jpg |skeusennik|Kloud tardh tanbellen 'Mike'
Restren: Albert Ghiorso ca 1970.jpg |skeusennik|Onan a'n diskudhoryon, Albert Ghiorso
Restren: Einstein1921 by F Schmutzer 2.jpg |skeusennik|Albert Einstein
Restren: EinsteiniumGlow.JPG |skeusennik|Golow glas einsteiniom drefen y radyoweythresans
Europiom

Elven gemyk ew **europiom**, niver 63 e'n Vosen Beriodek. Y arwodh ew **Eu**. Henwys ew dhort brastir Europa. Onan a'n elvednow dor-tanow, po lanthanid ew europiom.

Nag ew europiom radn a'n chayn boos. Diskudhys veu e'n kensa pres gen Eugène-Anatole Demarçay (1852-1904) en Paris en 1901. Askorrys ew a-dro dhe 100 tonnas an vledhen. Usys ew an holan europiom fosfor rag gul an liw rudh en teleskops. Radn ew ewedh a vollednow nerthedh-isel. Gerys-da ew a-dhiwedhes rag kesolkenyow tanow ughkendegi (*superconducting*) ha laserow.

Poos atomek europiom ew 151.96, y boynt teudhi ew 822°C ha'y boynt bryjyone ew 1597°C. Y dhosedh ew 5.2kg an liter. Olkan medhel arhansek ew europiom. Diskudhys veu en kerrygi dhort arenep an loor. Awos hebma, na wra skiensydhyon perderi dhe'n nor ha'n loor dos dhort an keth pednfenten a stoff.

## Mirva

Restren:Monazite-(Ce)-164025.jpg|Moon europiom, monazit
Restren:Demarçay.jpg|Eugène-Anatole Demarçay
Restren:Eu-sulfate-luminescence.jpg|Europiom sulfat ow tiskwedhes golow rudh
Restren:Aperture Grille.jpg|*Aperture grille* rag pellwolok CRT
Restren:MolycorpMountainPass.jpg|Bal Mountain Pass, Kaliforni, pednfenten moon europiom
Restren:Lunar Thorium concentrations.jpg|Mappa ow tiskwedhes gwandrans kerrygi gen europiom war an loor
Fermiom

Elven gemyk synthetek ew '''fermiom''', niver 100 e'n Vosen Beriodek. Y arwodh ew **Fm**. Henwys veu dhe enora an fysegydh Enrico Fermi, neb a waynyas an Pewas Nobel rag fysegieth en 1938. Na hwer fermiom marnas en arbrojiow hwithrans. Pur beryllus ew drefen y radyoweythresans krev.

Diskudhys veu fermiom en skullyon tardh 'Mike', hanow kod an danbellen hidrojen gensa en atol Eniwetok (e'n Keynvor Hebask) en 1952. Skiensydhyon a ell askorra fermiom dre vombardya atomow nywtrons bys dhe blutoniom-239. Y hanter bewnans ew tri dydh. Nag eus devnydh veth dhe fermiom.

## Mirva

Restren: Enrico Fermi 1943-49.jpg |skeusennik|Enrico Fermi
Restren: Ivy_Mike_-_mushroom_cloud.jpg |skeusennik|Kloud tardh tanbellen hidrojen 'Mike'
Restren: Fermium-Ytterbium Alloy.jpg|skeusennik|Kesolkan fermiom-yterbiom
Fluorin

Elven gemyk ew **fluorin**, niver 9 e'n Vosen Beriodek. Y arwodh ew **F**. An hanow a dheu dhort an ger Latin *fluere*, ow styrya resek. Peryllus ha dasoberus ew fluorin. Ema'n elven owth eksistya avel molekulen F2, bes sad ha salow ew fluorid, atom a fluorin hag a geworras elektron, skrifys F-.

Essensek ew fluorid dhe daklow byw, bes en dognow fest bian. 5g a via merwel dhe gorf denel. An moyha radn a'n fluorid e'n korf a greun e'n eskern ha dens. Fluorid a wra krefhe an re ma, gen treylya kalciom fosfat dhe fluoroapatit, kesstoff kreffa.  Rag hedna, keworrys ew dhe dhowr ha dehen dans. Pur beryllus ew gass fluorin. Merwel ew anella le es 0.1% anedha. Fest flerys ew.

Ema tus ow kawas fluorin dhort dowr tapp ha boos, puskes en arbednek. Usys ew fluorin en medhegieth, droggow pekara ofloxacin rag gwellha hasliv ha fluconazone rag gwellha klevesow fongow pekara brash (*thrush*), ha'n isotop fluorin-18 en arhwilellow PET.

En istori, usys o fluorspar (kalciom fluorid, CaF2) rag gweres teudhi olkenyow ha trenkravya gweder. An kensa dhe enyshe an gass fluorin o Henri Moissan (1852-1907) en Paris en 1886. Ev a fanjas an Pewas Nobel rag kemygieth en 1906 rag hedna. An Kernow, Syr , o an kensa dhe wul devnydh an hanow fluorin. Hanow Sowsnek an ehen a fluorspar kevys en Derbyshire, *Blue John*,  a dheu dhort Kernewek, hebm ew, bleujen.

Askorrys ew 4 milvil tonnas a fluorspar pub bledhen. An moyha radn a dhe'n diwysyans teudhi ha purhe olkenyow. Askorrys ew 400,000 tonnas a drenken hidrofluorik pub bledhen, usys e'n diwysyans gweder. Usys ew ewedh rag gul uraniom heksafluorid dhe'n diwysyans nuklerek, sulfur heksafluorid dhe'n diwysyans tredan ha klorin trifluorid dhe'n diwysyans kemyk.

Usys ew fluorokarbonow en lies fordh. Linyow yeynhe, urasow, glanheoryon ha poly(tetrafluoroethen), aswonnys avel teflon, posek rag gul padellow dorn, kotys glaw hag eskijyow (avel Goretex), snod plomber, hag enysegans kapel. Lettys ew devnydh an gassys klorofluorokarbonow (CFCs) lebmyn awos damach dhe'n Level Ozon.

Gass melyn pur dhasoberus w fluorin (F2).

## Mirva

Restren: Henri Moissan.jpg |skeusennik|Henri Moissan
Restren: Humphrey Davy Statue, Penzance, Cornwall.jpg |skeusennik|Imach Syr Humphrey Davy en Pennsans
Restren: Freiberg, Terra mineralia, Fluorit, Fundort- Osilo, New Mexiko, USA.JPG |skeusennik|Fluorspar
Restren: Toothpasteonbrush.jpg |skeusennik|Dehen dans a gomprehend fluorid
Restren: FEMP31146 (27371871764).jpg |skeusennik|Tank trenken hidrofluorik
Restren: Baby bella mushrooms being sautéed.jpg |skeusennik|Padell dhorn Teflon
Restren: SAF Goretex Boots.jpg |skeusennik|Eskijyow Goretex
Restren: Largest ever Ozone hole sept2000.jpg |skeusennik|An toll e'n Level Ozon
Frankiom

Elven gemyk ew '''frankiom''', niver 87 e'n Vosen Beriodek. Y arwodh ew **Fr**. An hanow a dheu dhort Frynk. Hebm ew an sekond elven henwys dhort an wlas keffrys ha galliom.

Nag ew kevys frankiom e'n kerhydnedh dhe ves a arbrovjiow hwithrans marnas dognow bian en monow uraniom pekara pitchblende. Diskudhys veu en 1939 gen  e'n Fondyans Curie en Paris. Peryllus ew awos y radyoweythresans glew. Kalish ew y hwithra awos y hanter bewnans berr (22 mynysen).

## Mirva

Restren: Pichblende.jpg |skeusennik|Pitchblende
Balweyth

**Balweyth** yw an kleudhya a vonow po devnydhyow dororiethel talvosek a'n tir, dell yw usys a gorf monow, begh, skorren, gwythien, krib po deposit tewesek. An deposits ma a wra tra vonhes usi a-les dhe'n tus bal.

Monos a gleudhir dre valweyth a gomprehend metols, glow, kyllas oyl, gemmow, kalgh, krey, holan, potash, grow, ha pri. Yma res a valweyth orth kavos neb devnydh na yll bos tevys dre brocessys ammethel, po bos gwrys yn kreftus yn hwilva po gweythva. Balweyth yn brassa styr a gomprehend an kleudhya a pub asnodh annowedhadow kepar ha menoyl, gas naturel, po hogen dowr.

Processys balweyth arnowyth a vysk arhwithra korfow moon, dielvenna'n budh potencyal a val profyes, kleudhya'n devnydhyow hwansys, ha dasgavos finek an tir wosa degea'n bal.

Dell yw usys y hwra oberansow balweyth sewyansow kerghynedhel negedhel, dres an balya y honan ha wosa'n bal dhe dhegea. Ytho, brassa rann a genedhlow an bys re bassya rewlys dhe lehe'n sewyansow ma. Diogeledh y'n ober re beu bern maga ta, ha gwriansow arnowyth re wellhas diogeledh yn balyow.

## Gwelewgh ynwedh

* Balweyth yn Kernow
* Ranndir Balweyth Bre Garn
* Tirwedh Balweyth Kernow ha Dewnens West
* Bal Crofty Soth
* Bal Dorkoth
Sarah Newton

**Sarah Louise Newton** (genys **Hick**; 19 Gortheren 1961 yn Gloucestershire, Pow Sows) yw politegores a Vreten hag an esel Senedh rag Truru hag Aberfal a-dhia 2010 dhe 2019. Hi a veu dasetholys yn 2015 ha 2017. Esel Parti Gwithadorek yw.

Newton o an Menystres a Stat rag Evredhyon, Lavur ha Yeghes a-dhia mis Du 2017 ha mis Meurth 2019. Hi a omdennas rag votya war-bynn an governans yn vota Brexit yn senedh.

## Devynnow
Erbiom

Elven gemyk ew '''erbiom''', niver 68 e'n Vosen Beriodek. Y arwodh ew **Er**. An hanow a dheu dhort tre Ytterby en Sweden. Erbiom ew onan a beder elven henwys dhort an dre ma. Onan a'n elvednow dor-tanow po lanthanid ew erbiom. Nag ew erbiom radn a'n chayn boos. 

Pur dha ew kesolkan erbiom-nikel rag sugna tobmder, ha drefen hebma usys ew dhe wul arhwilellow MRI. Usys ew an isotop erbiom-169 en dyghtyans radyotherapy. Diskudhys veu erbiom gen Carl Gustav Mosander en Stockholm, Sweden en 1843. Keworrys ew dhe weder rag gul golokwedrow sawder, rag ensampel rag kesteudhi (*welding*). Erbiom a ell mogghe sinellow en fybrow optykal, ha usys ew en laserow rag devnydh medhegel ha dynsek. Pur dha ew an isotop-167 rag sugna nywtrons, etho usys ew rag gul gwelydni keunysen nuklerek.

Poos atomek Erbiom ew 167.26, y boynt teudhi ew 1529°C ha'n poynt bryjyon ew 2860°C. Y dhosedh ew 9.1kg an liter. Olkan golow arhansek ew.

## Mirva

Restren: Mosander_Carl_Gustav_bw.jpg |skeusennik|Carl Gustav Mosander
Restren: MRI-Philips.JPG |skeusennik|Arhwilell MRI
Restren: Ytterby_brygga_July_2011.jpg |skeusennik|Ytterby
Restren: Gas-welding-goggles.jpg |skeusennik|Dewweder sawder
Gadoliniom

Elven gemyk ew **gadoliniom**, niver 64 e'n Vosen Beriodek. Y arwodh gemyk ew **Gd**. Onan a'n elvednow dor-tanow, po lanthanid ew gadoliniom. An hanow a enor  kemygydh swedek. Ev a studhyas an kensa moon dor-tanow, henwys gadolinit lebmyn, dhort Ytterby, Sweden. 

Nag ew gadoliniom dhe les an korf denel. En gwir, nebes gwenonek ew holanow hedeudh gadoliniom. Usys ew gadoliniom e'n teknek medhegel, radyografyeth nywtron.

Diskudhys veu gadoliniom gen Charles Galissard de Marignac en Jeneva, Pow Swiss en 1880. Askorrys ew a-dro dhe 400 tonnas an vledhen. Usys ew kesolkenyow ow komprehendya gadoliniom dhe wul kessradnow elektronek, pekara pednow rekordya rag jynnow gwydhyow ha jynnow amontya ha rekordys derivadow tednvenek. Awos y vos ow sugna nywtrons, usys ew gadoliniom-157 en dasoberoryon nuklerek (trihankweyth moy nerthek ew gadoliniom ages boron rag sugna nywtrons). Kemyskys ew 5% gadoliniom dhe'n uraniom oksid.

Poos atomek gadoliniom ew 157.25. Y boynt teudhi ew 1313°C ha'y boynt bryjyon ew 3170°C. Y dhosedh ew 7.9kg an liter. Olkan medhel spladn arhansek ew gen seyth isotop naturel. 

## Mirva

Restren: Monazite-(Ce)-164025.jpg |skeusennik|Moon gadoliniom, monazit
Restren: Galissard de Marignac.jpg |skeusennik|Charles Galissard de Marignac
Restren: Johan Gadolin.jpg |skeusennik|Johan Gadolin
Restren: TrigaReactorCore.jpeg |skeusennik|Jynn radyografyeth nywtron
Restren: BASF 6108 - 5 ¼” Floppy Disk Drive Magnetic Heads -Top View.jpg |skeusennik|Pednow tednvenek jynn amontya